കര്ഷകര്ക്ക് കൂടുതല് വിപണി സര്ക്കാര് ലക്ഷ്യം : മന്ത്രി ജി.ആര്.അനില് ബാലരാമപുരം:ഓണത്തിന് പ്രാദേശിക കര്ഷകരുടെ ഉത്പന്നങ്ങള് വിണയിലെത്തിക്കുകയാണ് സര്ക്കാര് ലക്ഷ്യമെന്ന് മന്ത്രി ജി.ആര്.അനില്.കേരളത്തിലെ കര്ഷകരുടെ ഉല്പനങ്ങള്ക്ക് വിപണി കണ്ടെത്തുക എന്നത് വലിയ പ്രതിസന്ധിയായി മാറിയിരിക്കുകയാണെന്നും ഈ സാഹചര്യത്തില് കൂടുതല് പ്രദേശിക വിപണികള് കണ്ടെത്താനാണ് സര്ക്കാര് ശ്രമമെന്ന് മന്ത്രി ജി.ആര്.അനില് പറഞ്ഞു.നരുവാമൂട് ചിറ്റികോട് ഏലായില് പള്ളിച്ചല് സംഘമൈത്രി ഫാര്മേഴ്സ് പ്രെഡ്യൂസേഴ്സ് കമ്ബനി ലിമിറ്റഡിന്റെ ഓണക്കാല വിളവെടുപ്പ് ഉത്സവം ഉദ്ഘാടനം ചെയ്യുകയായിരുന്നു മന്ത്രി.ഏഴ് ഏക്കറില് കൃഷി ചെയ്ത പയര് വെള്ളരി,വെണ്ട,ചീര എന്നിവയുടെ ആദ്യഘട്ട വിളവെടുപ്പാണ് നടന്നത്.സംഘമൈത്രി ചെയര്മാന് ആര്.ബാലചന്ദ്രന് നായര്,ജില്ലാ പഞ്ചായത്ത് മെമ്ബര് വിളപ്പില് രാധാകൃഷ്ണന്,പള്ളിച്ചല് വിജയന്,വിളപ്പില് പ്രഭാകരന്,പഞ്ചായത്ത് അംഗങ്ങളായ കെ.രാകേഷ്,വി.ബിന്ദു,സരിത,ജെ രാജേഷ് തുടങ്ങിയവര് പങ്കെടുത്തു.